CELEX: 62013TA0259
Language: el
Date: 2015-04-30 00:00:00
Title: Υπόθεση T-259/13: Απόφαση του Γενικού Δικαστηρίου της 30ής Απριλίου 2015 — Γαλλία κατά Επιτροπής («ΕΓΤΠΕ — Τμήμα Εγγυήσεων — ΕΓΤΕ και ΕΓΤΑΑ — Δαπάνες που αποκλείονται από τη χρηματοδότηση — Μέτρα στηρίξεως της αγροτικής ανάπτυξης — Περιοχές με φυσικά μειονεκτήματα — Κατ’ αποκοπήν διόρθωση — Δαπάνες που πραγματοποιήθηκαν από τη Γαλλία — Κριτήριο πυκνότητας των ζώων — Επιτόπιοι έλεγχοι — Διαδικαστικές εγγυήσεις»

13.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/10
            
         Απόφαση του Γενικού Δικαστηρίου της 30ής Απριλίου 2015 — Γαλλία κατά Επιτροπής
   (Υπόθεση T-259/13) (1)
   
   ((«ΕΓΤΠΕ - Τμήμα Εγγυήσεων - ΕΓΤΕ και ΕΓΤΑΑ - Δαπάνες που αποκλείονται από τη χρηματοδότηση - Μέτρα στηρίξεως της αγροτικής ανάπτυξης - Περιοχές με φυσικά μειονεκτήματα - Κατ’ αποκοπήν διόρθωση - Δαπάνες που πραγματοποιήθηκαν από τη Γαλλία - Κριτήριο πυκνότητας των ζώων - Επιτόπιοι έλεγχοι - Διαδικαστικές εγγυήσεις»)
   (2015/C 228/11)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Γαλλική Δημοκρατία (εκπρόσωποι: E. Belliard, D. Colas, C. Candat και G. de Bergues)
   
      Καθής: Ευρωπαϊκή Επιτροπή (εκπρόσωποι: D. Bianchi και G. von Rintelen)
   
      Παρεμβαίνον υπέρ της προσφεύγουσας: Βασίλειο της Ισπανίας (εκπρόσωποι: αρχικά N. Díaz Abad, στη συνέχεια A. Sampol Pucurull, abogados del Estado)
   
      Αντικείμενο
   
   Αίτημα μερικής ακυρώσεως της εκτελεστικής αποφάσεως 2013/123/ΕΕ της Επιτροπής, της 26ης Φεβρουαρίου 2013, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ L 67, σ. 20).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την εκτελεστική απόφαση 2013/123/ΕΕ της Επιτροπής, της 26ης Φεβρουαρίου 2013, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), στο μέτρο που επιβάλλει δημοσιονομική διόρθωση σε βάρος της Γαλλικής Δημοκρατίας στο πλαίσιο των μέτρων στηρίξεως της αγροτικής ανάπτυξης για αιγοπρόβατα για τα οποία δεν είχε υποβληθεί αίτηση πριμοδοτήσεως αιγοπροβάτων για τα οικονομικά έτη 2008 και 2009.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Η Γαλλική Δημοκρατία φέρει τα τρία τέταρτα των δικαστικών της εξόδων και τα τρία τέταρτα των δικαστικών εξόδων της Ευρωπαϊκής Επιτροπής.
            
         
               4)
            
            
               Η Ευρωπαϊκή Επιτροπή φέρει το ένα τέταρτο των δικαστικών της εξόδων και το ένα τέταρτο των δικαστικών εξόδων της Γαλλικής Δημοκρατίας.
            
         
               5)
            
            
               Το Βασίλειο της Ισπανίας φέρει τα δικαστικά του έξοδα.
            
         
      (1)  EE C 207 της 20.7.2013.